**Dragi učenici!**

**Danas imamo dva sata. Na prvom ćemo satu nastaviti ponavljati i vježbati glagolske oblike, a na drugom ćemo satu razgovarati – o razgovoru.**

**1. SAT**

**Na početku evo točnih odgovora kako biste provjerili svoje odgovore i ispravili ih.**

**1.** Tut je sanjario: „Rado bih biou svojoj postelji!” Ali prije tri dana dječaci su bili napravili (bijahu napravili) plan: kad bude pao mrak, kradomice će ući u stan. Braco, Tut i Hrvoje strpljivo čekahu. Napokon im Braco reče: „Ulazite brzo!”

Dječaci hitro uđoše u stan, nisu se osvrnuli kako bi provjerili prati li ih tko.

**2. Zabunom sam poslala isti zadatak kao i prošli put.**

|  |  |
| --- | --- |
| INFINITIV | biti |
| PREZENT | nazire se |
| PERFEKT | sjetio se |
| AORIST | istrča |
| IMPERFEKT | okretaše |
| PLUSKVAMPERFEKT | je bio prekopavao |
| FUTUR I. | izgubit će |
| FUTUR II. | ne bude učinio |
| IMPERATIV | čuvaj se |
| KONDICIONAL I. | bi moglo |

**3.** a) Živjeti za druge nije samo zakon dužnosti – nego i zakon srca. b) Tako se živjelo tada u pitomom kraju uz Ruslicu i Ruslu. c) A što si dosad radio?

d) Pogledaj tko je došao. e) Ako budem štedio / budem štedjela, imat ću novaca. f) Tko bude tražio prijatelja bez mane, ostat (bez i na kraju) će bez prijatelja. g) Kad bi mi dozvolio, pomogla bih ti. h) Mi bismo učili zajedno, svi bi nam pomagali. i) Vi biste bili sretni, a mi bismo bili zadovoljni.

**Evo i novih zadataka za vježbu. Točna rješenja dobit ćete na sljedećem satu.**

**1. Prepiši tekst tako da rečenice dopuniš odgovarajućim glagolskim oblicima.**

(*Reći*, aorist) \_\_\_\_\_\_\_\_\_\_\_\_\_\_\_\_ Zora-djevojka „Ako lijep dan (*svanuti*, futur II.) \_\_\_\_\_\_\_\_\_\_\_\_\_\_\_\_\_, ti (*sjesti*, futur I.) \_\_\_\_\_\_\_\_\_\_\_\_\_\_\_ u čun. (*Čekati*, imperativ) \_\_\_\_\_\_\_\_\_\_\_\_\_\_\_\_\_ vjetar i (*otići*, imperativ) \_\_\_\_\_\_\_\_\_\_\_\_\_\_\_ prema istoku. Tamo (*čekati*, futur I.) \_\_\_\_\_\_\_ te ja \_\_\_\_\_\_\_\_\_\_\_\_\_\_ i put do Morskog Kralja (*pokazati*, futur I.) \_\_\_\_\_\_\_ ti \_\_\_\_\_\_\_\_\_\_\_\_\_\_\_\_\_.”

Palunko radostan (*otići*, aorist) \_\_\_\_\_\_\_\_\_\_\_\_\_\_\_\_ kući. Kad lijep dan (*svanuti*, aorist) \_\_\_\_\_\_\_\_\_\_\_\_\_\_, (*sjesti*, perfekt) \_\_\_\_\_\_\_\_\_\_\_\_\_\_\_\_\_ u svoj čun i (*otploviti*, krnji perfekt) \_\_\_\_\_\_\_\_\_\_\_\_\_\_\_.

**2. Prepiši iz teksta podcrtane glagole i imenuj glagolski oblik.**

Pr. pograbi – prezent (ili aorist)

dođi – imperativ

**Moj otac pograbi nevelik kolac s drvocjepa vičući: „Dođi samo, dobit ćeš što zaslužuješ**!” I naš susjed **krenu** sa svoga brda**. Zvali su** ga Kanonik. A ja **se istrgoh** majci iz ruku i **odskakah** za ocem. Čitavo mi tijelo **drhtalo** da mi svi zubići **klopotahu**.

I doista, **sukobiše se** Zgubidan i Kanonik. Moj ga otac snažno **udario**, a ja prasnem u smijeh. No, u tom trenutku moj **se** otac **svalio** potrbuške. A ja **skočih** u grm **ne bih** li **našao** nešto čime **bih mogao** **poletjeti** na Kanonika. Otac **se** već **bijaše osovio** na noge i sad **je trčao** uz naše brdo. Odmah za njim i ja **pojurih**.

Zastavši na polovici našega brijega, otac **se okrenu**, derući se iz svega glasa i blatnjavom šakom prijeteći: „**Pokazao sam** ti, **dobio si** svoje! Kad te sljedeći put **budem dohvatio**, **nećeš** poslije toga više **moći** **ustati**.” A susjed Kanonik **odgovaraše** istom mjerom sa svoga brijega: „**Pitaj** svoje duge krakove koliko **se** junaštvo u njima **krije**! **Broji** svoje masnice, Zgubidane. **Dođi** k meni, **dat ću** ti zečje masti da **namažeš** masnice i **ohrabriš** svoje zečje srce.”

(prema djelu *U registraturi* Ante Kovačića)

**3. Prepiši rečenice tako da glagole napišeš u budućem vremenu (jedan glagol stavi u futur I., a jedan glagol u futur II.).**

a) Park (osuti se) \_\_\_\_\_\_\_\_\_\_\_\_ cvijećem kad proljeće (granuti) \_\_\_\_\_\_\_\_\_\_\_\_\_\_\_.

b) Ako Kanonik (sjediti) \_\_\_\_\_\_\_\_\_\_\_\_ na kolicima, ona (polomiti se) \_\_\_\_\_\_\_\_\_\_\_\_.

**4. Prepiši točno pogrešno napisane rečenice.**

a) Pogledaj tko je došo. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Što bi vi? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) Nikad neću zakasnit. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

d) Budem došla. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e) Ako će me pozvati na rođendan, doći ću. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

f) Volila je pričati priče. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

g) Vi bi se rado družili s nama. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) Čuti ćeš što namjeravamo. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

i) Slušat ću pažljivo dok ćeš objašnjavati. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. SAT**

**Na ovom ćemo satu razgovarati o razgovoru.**

**Pogledajte sljedeće rečenice (nemojte ih prepisivati niti odgovarati na pitanja u bilježnice). Usporedite rečenice u prvom i drugom stupcu. Koje su rečenice slične vašim rečenicama koje izgovarate u razgovoru s obitelji i vršnjacima?**

To mi je super frend. To mi je dobar prijatelj.

Kaj si štel reči? Što si htio reći?

Dobil sam danas kulju iz matiše. Dobio sam danas jedinicu iz Matematike.

Volim jest filanu papriku u sosu Volim jesti punjenu papriku u umaku

od paradajza. od rajčice.

Naruči bečki šnicl i štrudlu od jabuka. Naruči bečki odrezak i savijaču od jabuka.

Nemreš vjerovat kaj mi se jučer dogodilo. Ne možeš vjerovati što mi se jučer dogodilo.

Sigurno ste zaključili da su rečenice u prvom stupcu slične onima kojima se služimo u svakodnevnoj komunikaciji s obitelji, prijateljima, vršnjacima – kraće rečeno s bliskim osobama. U njima zamjećujete neknjiževne riječi, riječi iz narječja i zavičajnoga govora. Rečenice u drugom stupcu pisane su književnim jezikom i njima bismo se trebali služiti u školi u razgovoru s učiteljima ili na javnim mjestima, npr. u restoranu, trgovini i sl.). Tu smo uočili dvije vrste razgovora – osobni i službeni – o kojima će biti riječi u videolekciji.

**Sada pogledajte videolekciju *Razgovor*. Pažljivo slušajte i gledajte, ne trebate ništa zapisivati, zapisat ćete nakon gledanja plan ploče koji vam šaljem. Domaću zadaću na kraju videolekcije također ne trebate napraviti jer ste već dobili zadaću. Nastojte se pridržavati pravila dobroga razgovora koja su vam navedena na kraju. Samo tako možemo jedni druge čuti i donijeti neke zajedničke odluke.**

Videolekcija *Razgovor* – poveznica:

<https://youtu.be/hazhhGTqlmQ>

**PLAN PLOČE**

**RAZGOVOR**

jedan od načina izražavanja i sporazumijevanja

**OSOBNI (PRIVATNI)** **SLUŽBENI (POSLOVNI)**

– sporazumijevanje s bliskim i poznatim – sporazumijevanje s odraslim osobama

osobama (obitelj, prijatelji, vršnjaci) – svakodnevne javne situacije (u školi,

– neslužbene, svakodnevne situacije (trgovini, knjižnici, na radnom mjestu...)

– svrha: razmjena misli i osjećaja – svrha: informiranje, neki dogovor i sl.

– obilježja: – obilježja:

– opuštenost i prirodnost (slobodnije izražavanje) – ima jasnu svrhu i određenu temu

– ne treba se nužno pridržavati pravila – treba se pripremiti za razgovor

književnoga jezika – rabi se uljuđeni književni jezik

– uporaba zavičajnoga govora, neknjiževnih – važna je pristojnost i poštovanje osobe

riječi, vršnjačkoga rječnika

– uporaba nedovršenih rečenica

– česta uporaba upitnih i neoglagoljenih rečenica

– česta uporaba poštapalica (*je li, čuj, ovaj, dakle*...)

– često popraćen negovornim sredstvima

(mimikom/izrazima lica, gestama)

– važna je pristojnost

**– pravila dobroga razgovora:**

**– važnost pažljivoga i strpljivoga slušanja**

**– ne valja prekidati sugovornika dok govori**

**– ne valja upadati sugovorniku u riječ**

**– valja pokazivati zanimanje za temu razgovora**

**– izrazom lica i stavom treba pokazati poštovanje prema sugovorniku**

**– treba postaviti pitanja ako nešto nije jasno i zatražiti objašnjenje**